Դայան Բեյքեր

**Դայան Բեյքեր** ( .  ), ամերիկացի դերասանուհի, պրոդյուսեր և մանկավարժ, ում կարիերան ձգվում է շուրջ 50 տարի :.

## Կենսագրություն
Դայան Քերոլ Բեյքերը ծնվել է 1938 թվականի փետրվարի 25-ին Հոլիվուդում, ավտոմեքենաներ վաճառող Քլայդ Լյուսիուս Բեյքերի և նրա կնոջ՝ դերասանուհի Դորոթի Հելեն Հարինգթոնի ընտանիքում. վերջինս նկարահանվել է Մարքս եղբայրների վաղ շրջանի ֆիլմերում։ Դայանն ուներ երկու կրտսեր քույր՝ Պատրիսիան և Շերիլը։ 1956-ին, դպրոցն ավարտելուց հետո, նա տեղափոխվեց Նյու Յորք, որտեղ դերասանական վարպետություն սովորեց Չարլզ Կոնրադի և բալետ՝ Նինա Ֆոնարոֆի մոտ։

Պայմանագիր կնքելով 20th Century Fox ստուդիայի հետ՝ Դայանը 1959 թվականին իր դեբյուտը կատարեց մեծ էկրանին Ջորջ Սթիվենսի «Աննա Ֆրանկի օրագիրը» ֆիլմում՝ հանդես գալով գլխավոր հերոսի ավագ քրոջ՝ *Մարգո Ֆրանկի* դերում։ Ապա նկարահանվեց «Ուղևորություն դեպի Երկրի կենտրոն» ֆիլմում՝ Ջեյմս Մեյսոնի հետ և «Լավագույնը» կինոնկարում՝ Հոուփ Լանգի ու Ջոան Քրոուֆորդի հետ։ 1963 թվականին  Փոլ Նյումանի հետ հանդես եկավ «Նոբելյան մրցանակ» ֆիլմում, որի համար առաջադրվեց «Ոսկե գլոբուս » մրցանակի՝ որպես ֆիլմի երկրորդ պլանի լավագույն դերակատարուհի ։ Հաջորդ տարի Ջոան Քրոուֆորդի հետ խաղաց «Ուղիղ բաճկոն» թրիլլերում և Ալֆրեդ Հիչքոկի «Մարնի» ֆիլմում։ 1965 թվականին Գրեգորի Պեկի հետ նկարահանվեց Էդուարդ Դմիտրիկի «Միրաժ» թրիլլերում։ 1966 թվականին Հոլմարկի փառքի սրահում սերիալի «Ժառանգել քամի» դրվագում իր տպավորիչ դերակատարման համար առաջադրվեց «Փրայմթայմ Էմմի» մրցանակի՝ դրամատիկ սերիալում երկրորդ պլանի լավագույն դերասանուհու անվանակարգում։ 1968 թվականին խաղաց գլխավոր դերերից մեկը Մաքսիմիլիան Շելի «Կրակատաու, Ճավայի արևելք» աղետի մասին ֆիլմում։

1970-ականներից Բեյքերի կարիերան անկում է ապրել, և նա հիմնականում նկարահանվել է հեռուստատեսությամբ։ 1976 թվականին նա հիմնեց իր սեփական ստուդիան՝ *Artemis Productions-ը*, որը հենց հաջորդ տարում հեռուստաֆիլմ թողարկեց ABC հեռուստաալիքի համար։ 1985 թվականին նա որպես պրոդյուսեր առաջադրվել է «Փրայմթայմ Էմմի» մրցանակի լավագույն մինի սերիալ անվանակարգում «Կանացի կերպար» ֆիլմի (  ) համար, որը հիմնված էր Բարբարա Թեյլոր Բրեդֆորդի համանուն վեպի վրա։ 1990-ականների սկզբին նա վերադարձավ մեծ էկրան՝ կատարելով երկրորդական դերեր «Գառների լռությունը» (1991թ.), «Քսան դոլար» (1993թ.), «Ցանցը» (1995թ.), «Կաբելագործը» ֆիլմերում։ (1996), «Քաջություն կրակի տակ» (1996) և «Սպանություն Սպիտակ տանը» (1997) ֆիլմերում։ Հիշարժան է նաև «Դոկտոր Հաուս» սերիալի գլխավոր հերոսի մոր՝ *Բլայս Հաուսի*&nbsp;կերպարի բեյքերյան մարմնավորումը։

Նա դերասանական վարպետություն է դասավանդել Սան Ֆրանցիսկոյի *Արվեստի համալսարանում*։

## Անձնական կյանք
Բեյքերը երբևէ չի ամուսնացել, երեխաներ չի ունեցել։ Տարբեր ժամանակներում հանդիպել է դերասաններ Ուորեն Բիթիի, Գարդներ Մաքքեյի, Ֆրենկ Լանջելայի, Մայքլ Լերների, Ջոն Սաքսոնի հետ։

## Ֆիլմագրություն

## Առաջադրումներ
**[[Ոսկե գլոբուս]]**

* 1960 թ&nbsp;— *Լավագույն նորեկ դերասանուհի* անվանակարգում ( Աննա Ֆրանկի օրագիրը )։
* 1964 թ&nbsp;— *Կինոֆիլմի երկրորդ պլանի լավագույն դերակատարուհի* անվանակարգում (Նոբելյան մրցանակ)։

**[[Էմմի (մրցանակաբաշխություն)|Էմմի]] ( [[Պրայմ թայմ «Էմմի» մրցանակ|փրայմ թայմ]] )**

* 1966 թ&nbsp;— Առաջադրվել է *Դրամատիկ սերիալում երկրորդ պլանի լավագույն դերակատարուհի* անվանակարգում (Hallmark Hall of Fame: Inherit the Wind):
* 1985 թ&nbsp;— *Լավագույն մինի սերիալ* անվանակարգում (Կանացի կերպար)։

## Ծանոթագրություններ

## Արտաքին հղումներ
** 
** 

Կատեգորիա:1938 ծնունդներ
Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Փետրվարի 25 ծնունդներ